Goyt

Goyt er ei elv i Nordvest-England. Den har utspring på Axe Edge Moor i den sørlige delen av Penninene, og renner derfra mot nord og nordvest til den i byen Stockport løper sammen med elva Tame og danner elva Mersey.

 Elvas løp 
Goyt har utspring på lyngheiene ved Axe Edge, nær vertshuset Cat and Fiddle Inn. Elva renner nordover og ned i Goytdalen, hvor den krysser under Derbyshire Bridge, som var den gamle grensa mellom Derbyshire og Cheshire. Lengre ned møter den ei gammel bru beregnet på hestetrafikk, som ble flyttet da Errwood-reservoaret ble bygget på 1960-tallet. Like nedenfor ligger enda et reservoar, Fernilee-reservoaret.

Goyt passerer deretter gjennom Taxal og Horwich End, og fortsetter så gjennom Whaley Bridge, New Mills (hvor den løper sammen med sideelva Sett) og Marple Bridge (hvor den største sideelva, Etherow, kommer inn fra nordøst). I byen Stockport flyter Goyt til slutt sammen med elva Tame og danner elva Mersey, som fortsetter mot vest til den munner ut i Irskesjøen ved Liverpool.

 Eksterne lenker 



Kategori:Elver i Cheshire
Kategori:Elver i Derbyshire
Kategori:Elver i Stor-Manchester